# Grb_loka_veliki

# OBČINA ŠKOFJA LOKA

Na podlagi 50. in 53. člena Zakona o prostorskem načrtovanju (Uradni list RS, št. 33/07, z nadaljnjimi spremembami in dopolnitvami), 273. člena Zakona o urejanju prostora (ZUreP-2) (Uradni list RS, št. 61/17) ter 28. člena Statuta Občine Škofja Loka (Uradno glasilo slovenskih občin, št. 3/16, 35/16 in 26/17) je župan Občine Škofja Loka, dne 29. junija 2018 sprejel sklep, da se objavi

# JAVNO NAZNANILO

**O PONOVNI**

**JAVNI RAZGRNITVI IN JAVNI OBRAVNAVI**

**dopolnjenega osnutka**

**ODLOKA O SPREMEMBAH IN DOPOLNITVAH**

**ODLOKA O OPN OBČINE ŠKOFJA LOKA**

**(SPREMEMBA 01)**

Ponovno se javno razgrne dopolnjeni osnutek Odloka o spremembah in dopolnitvah Odloka o občinskem prostorskem načrtu Občine Škofja Loka (sprememba 01) – v nadaljevanju SD OPN 01, ki ga je izdelalo podjetje Locus d.o.o., PE Nova Gorica, Solkan.

**2.**

Predmet SD OPN 01 je besedilo izvedbenega dela OPN, vključno s prilogama 1 in 2, ki sta njegov sestavni del. Spremembe se nanašajo le na prostorske izvedbene pogoje ter načine urejanja prostora. Predmet sprememb je tudi 4. člen OPN, ki opredeljuje pomen izrazov.

**3.**

Ponovna javna razgrnitev bo potekala od 9.7.2018 do vključno 24.7.2018 v pritličju Občine Škofja Loka, Mestni trg 15, Škofja Loka v poslovnem času Občine Škofja Loka – ob ponedeljkih, torkih in četrtkih med 8. in 15. uro, ob sredah med 8. in 17. uro ter ob petkih med 8. in 12. uro.

Gradivo SD OPN 01 bo v času ponovne javne razgrnitve javno dostopno tudi na spletni strani Občine Škofja Loka pod rubriko Novice in objave - »Javne razgrnitve« na e-naslovu: <http://www.skofjaloka.si/objave/58>.

**4.**

V času ponovne javne razgrnitve bo 11.7.2018 ob 18. uri organizirana ponovna javna obravnava v veliki sejni dvorani na Upravni enoti Škofja Loka, Poljanska cesta 2, Škofja Loka, II. nadstropje.

**5.**

V času ponovne javne razgrnitve lahko vsi zainteresirani podajo pisne pripombe in predloge k razgrnjenemu gradivu na naslov Občina Škofja Loka, Mestni trg 15, Škofja Loka, po elektronski pošti na e-naslov: obcina@skofjaloka.si, jih na mestu ponovne javne razgrnitve vpišejo v knjigo pripomb ali jih podajo ustno na zapisnik na ponovni javni obravnavi. Rok za dajanje pripomb poteče s potekom ponovne javne razgrnitve.

**6.**

Ta sklep se objavi na Radiu Sora, na spletni strani Občine na e-naslovu: [www.skofjaloka.si](http://www.skofjaloka.si) in v časopisu Gorenjski glas ter začne veljati z dnem objave.

Številka: 3505-0002/2016

Datum: 29.6.2018

 Župan

Občine Škofja Loka

 mag. Miha Ješe